tartuNLP/wikipedia-smugri-20251201 huggingface dataset:
Grendaizer

«Grendaizer» (, virkand: "Jūfō robo gurendaidzā") om japonine manga da anime-serial ozaitelemižen da tedoližen fantastikan žanras. Režissör om Kacumata Tomoharupo. Kaik om 74 epizodad serialas, kaikutte om 22 minutad hätkte. Om tehtud japonižen «Fuji TV»-kanalan täht japonan kelel, läksi ekranoile vozil 1975−1977. Koumepalaižen «"Sur' Mazinger"»-mul'tfilman lopuline jätktuz. Om tetab AÜV:oiš kuti "Force Five: Grandizer", Italijas kuti "Goldorak". Om ozutadud Venämas vodel 1993 («2x2»-telekanal) i vl 2007.
Dharmendra

Dharmendra (mugažo anglijan kelel, , ), todesine nimi om Dharam Singh Deol (mugažo anglijan kelel; sünd. 8. tal'vku 1935, Nasrali-külä läz Ludhijanad, Britanine Indii) om indijalaine akt'or, prodüser da politikanmez'.
Biografii.
Dharam om sündnu Nasrali-külähä (nüg. Pendžab-štatas). Tuli lavale ühtnendan kinovaličendha kal't: «Filmfare»-aiglehtez tedoti konkursad ecimha uzid personid fil'mdamha, i fil'miden navedii Dharam oti šansad kävutamižhe.
Dharamal om ičeze «Vijeta Films»-kompanii.
Kanz.
Om nainu kahtenden kerdan, kaks' akad om oficialižešti. Prakaš Kaur om ezmäine ak vspäi 1954, Dharam om nainu ühesatoštkümnevoččel kazvatajiden valičendan mödhe, da Hema Malini om hänen kahtenz' nügüdläine ak vspäi 1980. Hänel om kuz' last: nell' ezmäižes akaspäi — Sanni-poig (om sündnu vl 1956), Bobbi-poig (om sündnu vl 1969), Vidžita-tütär i Ažita-tütär, i kaks' last kahtendes akaspäi — Eša-tütär (om sündnu vl 1981) da Ahana-tütär. Poigad da tütred jätktas tatan radod, ratas akt'orin mugažo.
Aznoičend da käskusišt

«Aznoičend da käskusišt» (, virkand: "Šole"; — «küdojad hiled») om voden 1975 Bollivudan indine torafil'm. Ezmäine ozutez Indijas oli vodel 1975. Fil'm om lujas populärine Indijas, ozutesikš, ozutelihe fil'mad Bombein «Minerva»-kinoteatras 286 nedalid (enamba 5 vot) rattemata, NSTÜ:s — vodel 1979.
Olnu kadoges mail'm

«Olnu kadoges mail'm» ( "Rosuto junibesu", ) — om japonine manga da anime-serial ozaitelemižen da tedoližen fantastikan žanras. Režissör om Takasi Vatanabe.
Serialas om 26 epizodad, kaikutte om 24 minutad hätkte. Om tehtud japonižen «TV Tokyo»-kanalan täht japonan kelel, läksi ekranoile vozil 1998−1999. Om ozutadud Venämas vodel 2000 (televizijan «Ezmäine kanal»), vl 2007 «Bibigon»-kanalal, «MTV», vl 2017 («Pätnica!»-kanal) da «2x2»-telekanalal.
Bobbi (fil'm, 1973)

«Bobbi» ( "Bobi", ) om voden 1973 indine dramfil'm. Se om Dimpl Kapadijan debüt täuz'piduzližes kinos. Riši Kapur sai ezmäšt pärolid siš. Ezmäine ozutez Indijas oli vn 1973 sügüz'kun 28. päiväl, NSTÜ:s — voden 1975 sügüz'kus.
Haruhi Suzumijan melanholii

Haruhi Suzumija (, ) om japonine manga. «Haruhi Suzumijan melanholii» om animeserial komedijan da tedoližen fantastikan žanras. Režissör om Tacuja Isihara.
Serialas om 28 epizodad, kaikutte om 24 minutad hätkte. Om tehtud japonižen «Chiba TV», «SUN-TV», «Tokyo MX», «TV Aichi», «TV Hokkaido», «TV Kanagawa», «Teletama»-kanaliden täht japonan kelel, 14 serijad läksiba ekranoile vodel 2006. Om ozutadud Venämas vodel 2007 («2x2»-telekanal). Ozutihe täuzin ezmäižen kerdan Japonijas vl 2009.
Bojanov Vasil

Vasil Trojanov Bojanov (; sünd. 7. keväz'ku 1978, Sliven, Bolgarii), mugažo om tetab kuti Azis ("Ази́с"), om Bolgarijan popfolkan pajatai bolgariženke da čiganaiženke augotižlibundanke.
Biografii.
Vasil om sündnu Sliven-lidnha. Hänel om üks' tütär: Raja (om sündnu vl 2007).
Ozaitelemižed Izumrudan lidnas

Ozaitelemižed Izumrudan lidnas () om venänkel'ne äiseriine mul'tfil'm. Siš om 4 serijas, kaikutte om 26 minutad hätkte. Nece mul'tfil'm om fil'matud Venämas Laimen Bauman ühtennimižen sarnan mödhe. Fil'mdihe vaiše 4 kirjad 14:späi: 1 da 2 — vodel 1999, 3 da 4 — vodel 2000.
Tat'jana (pajatai)

Tat'jana (), todesine nimi om Tat'jana Georgieva Kacova (; sünd. 17. heinku 1978, Sojedinenije, Bolgarii) om bolgarijalaine pajatai. Ezineb bolgarijan kelel.
Biografii.
Tat'jana om sündnu Sojedinenije-lidnha.
Nügüd'aigan (vl 2017) om mužikata. Hänel om üks' poig: Atanas-poig.
Gadot Gal'

Gal' Gadot (; sünd. 30. sulaku 1985, Roš-ha-Ain, Izrail') om Izrailin aktris da model'.
Biografii.
Gal' om sündnu Roš-ha-Ain-lidnha.
Hän ühtni čomuden «Miss Mail'm 2004»-konkursha Kito-lidnas «Miss Universe Israel»-arvnimenke, sen jäl'ghe sai ühtnendan reklamha i fil'mihe äiluguižid taričendoid.
Vspäi 2008 om lähtnu mehele, Jaron Versano om hänen mužik. Heil om kaks' tütärt: Alma (om sündnu vl 2011) da Maja (om sündnu vl 2017).
Vl 2020 Forbs-aiglehtez pani našt koumandehe sijha aktrisoiden keskes kaikiš korktembanke voččenke sal'henke mail'mas, Gadot radatoiti 31,5 mln US$ ekvivalentas.
Kardašän Kortni

Kortni Meri Kardašän (; sünd. 18. sulaku 1979, Los Andželes, Kalifornii, AÜV) om amerikalaine TV-vedai, model' da biznesnaine. Om «Kardašän-kanz»-TV-šoun da «Kortni da Hloja Take Miami» ühtnijan.
Biografii.
Kortni om sündnu Los Andželes-lidnha, Robert Kardašän-advokatan da Kris Dženner-biznesnaižen (neiččel kanzannimi oli Houton) kanzha. Kazvoi Los Andželesan Beverli Hills-ezilidnas.
Oli lähtnu mehele, Skott Disik-biznesmenale, se naimiželo jätksi vozil 2006−2015. Nügüd'aigan om mužikata. Hänel om koume last: Meison Deš-poig (om sündnu vl 2009), Penelopa Skotlend-tütär (om sündnu vl 2012), Rein Eston Disik-poig (om sündnu vl 2014).
Jakovlev Oleg

Oleg Žamsaraevič Jakovlev (; sünd. 18. kül'mku 1969, Ulanbatar, Mongolii — kol. 29 kezaku 2017, Moskv, Venäma) — oli venämalaine pajatai da enzne «Ivanuški International»-muzikgruppan solist segoitadud uzbekiženke da burätiženke augotižlibundanke.
Biografii.
Oleg oli sündnu Ulanbatar-lidnha, konz hänen kazvatajad oliba oigetud sinnä radon tagut. Školan aigan eli Angarskas da Irkutskas.
Hän openzihe GITIS:as. Sid' vozil 1998-2011 Oleg oli «Ivanuški International»-gruppan solistan. Lähtendan jäl'ghe neciš gruppaspäi hän augoti solišt kar'jerad.
Oleg ei olend nainu, eli Aleksandra Kucevolanke. Koli Moskv-lidnas tävun turskespäi (kaks'pol'ne pnevmonii), südäikeranlönd kadoti.
Čon Džessika

Džessika Čon (), oleleb Džessika muite, eziauguine nimi om Čon Su Jön (; sünd. 18. sulaku 1989, San Francisko, Kalifornii, AÜV) om amerikalaine pajatai, model' da biznesnaine korejiženke augotižlibundanke. Radab Suvikorejas. Enzne «Girls' Generation»-muzikgruppan solist, läksi edheotajan kar'jerha näht.
Biografii.
Džessika om sündnu San Francisko-lidnha. Mamankel' om anglijan kel'. Kristal-sizar om Džessikal, hän om pajatai mugažo.
Vozil 2007-2014 Džessika oli «Girls' Generation»-gruppan solistan. Vl 2016 zavodi solišt kar'jerad.
Soläris (fil'm, 1972)

Soläris () om voden 1972 nevondkundaline fil'm tedoližen fantastikan žanras Stanislav Leman ühtennimižen romanan mödhe. Ezmäine ozutez NSTÜ:s tegihe sil-žo vodel.
Fil'm sai žurin speciališt arvlahjad vn 1972 Rahvahidenkeskeižel Kannoiden kinofestivalil.
Kinotarin.
Tegend jätkustub märičematomal tulijal aigal. Edahaižen Soläris-planetan valdmeri om olmas, voib olda, rahoikahaks. Man tedomehed pätiba oigeta missijad sihesai, Kris Kel'vin-psihologaks. Tedištihe, miše kaik putujad Solärisanno mehed kätas planetan mel'tedoidusen objektaks.
Bukačkulu (fil'm)

Bukačkulu () om Francijan fil'm-komedii Žan-Pol' Bel'mondonke kahtes roliš. Ezmäine ozutez Francijas oli vl 1977, NSTÜ:s — vodel 1979 («Mosfil'm»-studijan dubläž).
Süžet.
Mišel' Goše-kaskadör (Žan-Pol' Bel'mondo) ištub radmata professijan mödhe i otab mittušt taht tošt radod. Sen tagut hätken varastadud sajan vändan päiv i otand Džein Gardner-kaskadörnašt akaks ei olend sü pučindan täht äkkiližikš sadud radospäi, i ani tel merijannoks oluhased tuldas ajaden fil'mdandan lavudehe tehmaha kaskadöran trükad. Džein ei olend kursas edelpäi i sädi skandalad Mišelin edes hänen avton ohjastandan aigan. Nored putuiba avarijha, saiba äiluguižid travmoid i venuiba läžundkodiš. Džein okaib varulišt radod i oluhad spravitandan jäl'ghe.
Kacmata sajan kilha, Mišel' sab ližakast taričendad italižes režissöraspäi, kudamb tuli Francijha fil'mdamha ut torafil'mad. Mail'man tetab Bruno Ferrari-akt'or (Žan-Pol' Bel'mondon kahtenz' rol') vändab pärolid fil'mas, hän om millioniden naižid favorit i Mišelin pojav lujas. Taritas Mišelile dubliruida Brunod varuližiš scenoiš. Mišel' ecib Džeinad taričemha hänele radod fil'mas i löudab händast De Sen Pri-grafan zamkas, graf om noidustadud naižen čomudel i takaib otta Džeinad akaks. Džein andab hökkahtust ühtnemižele fil'mas Mišelinke vanhan sebrusen alusel. Fil'mdandan aigan naine zavodib vastata režissöran tarkust pahidoičemha ičeze endišt oluhad, sil-žo aigal Mišel' kävutab pojavut i ozutase Brunoks, miše tedištada Džeinan tahtoid.
Žan-Pol' Bel'mondo tegi fil'man kaskadöran trükoiden enambust iče, sai äiluguižid travmoid sen taguiči.
Lahiri Bappi

Bappi Lahiri (, ; sünd. 27. kül'mku 1952, Džalpaiguri, Päivlaskmaine Bengalii, Indii — kol. 15. uhoku 2022, Mumbai, Maharaštr-štat, Indii) oli indijalaine pajatai da muzikankirjutai.
Li Themin

Li Themin (; sünd. 18. heinku 1993, Seul, Suvikorei), paksus Themin muite, om korejalaine pajatai, kargaidai, fil'miden i bobuštuzšouiden akt'or. Om «SHINee»-muzikgruppan ühtnijan vspäi 2008. Zavodi solišt kar'jerad mugažo, edestab pajoid korejan i japonan kelil.
Rahvahatoi ma

Rahvahatoi ma om londuseline zon. Sen pirdad oma tazo pind mägištoidenke vai ei, sadegiden vajaguz (penemba 200 mm vodes, tobjimalaz penemba 50 mm vodes, erasti ei olele voz'kümnil), kazmusiden vähä lugu vai eilend da eriline živateläjišt.
Rahvahatomad mad sädasoiš märitud geografižiš tahondoiš, kus sadegiden vajaguz (liig) vasttase korktanke (madalanke) il'man lämudenke vodes läbi.
Harakteristik.
Erigoittas lete-, kivi- da savitazangištoid, sodunuzid maid, lumitazangištoid. Kaik rahvahatomad mad ottas 16,5 mln km² kuivmad vai 11%, Antarktidanke videndez. Sahar om kaikiš tetabamb letetazangišt.
Lämiden rahvahatomiden maiden territorii om vedhudetoi paksus, järedad tranzitižed joged ristikoittas niid erasti (Sirdarj, Nil, Huanhe). Pened joged kuidas voz'aigadme, järved vajehtadas surut znamasižešti (Lobnor, Čad, Eir). Gruntveziden mineralizacii om luja paksus. Mahused oma vägetomad, om enamba solid mahuses mi organižid substancijoid, solavad kored pindanno oma järgeližed. Oazisad sijadasoiš manalaižen reskveden purtkidenno.
Džingi Li

Li Džingi (; sünd. 14. tal'vku 1989, Kvanmön, Suvikorei), mugažo om tutab Onü-psevdonimanke ( «pehmed»), om suvikorejalaine pajatai da akt'or. Om «SHINee»-muzikgruppan solistan.
Actekad

Actekad vai astekad, aztekad (ičeze nimituz nahuatl'-kelel: "mēxihcah" [meː'ʃiʔkaʔ] «mešika») oli nor' indejine rahvaz nügüdläižen Meksikan keskuses. Alištui kul'turassimiläcijale sijaližiden tol'tekiden polespäi. Lugetas nügüdläšt naua-rahvast actekiden jäl'gelaižikš, lugumär 1,5 mln.
«Actekad»-sana om valitud kirjiš-purtkišpäi tedomehil Meksikas 19. voz'sadal erigoičemha Meksikan nügüdläšt rahvahad igähižes indejižes rahvahaspäi. Nauatl'-kel' oli actekiden kodikeleks, "actek"-sana znamoičeb «ken-se Actlanaspäi». Ezimeletaden, rahvaz tuli lodehen maišpäi, nügüdläižen meksikanižen Najarit-štatan mererandaližiš sarišpäi. Tenočtitlan-lidnan-valdkundan aluz oli pandud vl 1325 Teskoko-järven sarel, 2239 m korktusel valdmeren pindan päl, nügüd' Mehikon keskuz. Tenočtitlan kändihe Actekižen imperijan pälidnaks, imperijan levigandmine oli vozil 1427−1519.
Actekiden civilizacii (14.-16. voz'sadad) oli šingotadud mifologijanke da kul'turjäl'gusidenke, ühtenzoiti molembiden valdmeriden randoid. Actekižen imperijan tobmuz oli loptüd änikoičendan aigan ispanižel vägitungendal. 16. voz'sadal 15 mln actekid läžuškanzi hädal da pölištui, se oli rahvahan nell' videndest.
Imperii oli äirahvahaline. Ühthine andan maksmižen sistem oli sen tobmudeks, ei olend ühthišt ohjanduzsistemad. Saudihe teid jaugnikoiden täht andan maksmižeks. Actek-mez' koli 41,2 vot igäl keskmäras, naine eli 42,1 vot igähäsai.
Raudaig

Raudaig om era arheologijas, ristitun istorijanedeližes aigas da aigaližes ristitkundas klassoidenke. Vajehti bronzaigad. Zavodihe Indijas, Päivlaskmaižes Azijas da Suvievropas 1300-nzil vozil edel m.e.. Möhemba oli Pohjoižes Evropas, Kitaiš, Afrikas i Pohjoižamerikas, 1. voz'tuhal edel m.e.. Jätksihe 500-nzihe vozihesai meiden erad i oli vajehtanus Keskaigal Evropas. Aig harakterizuiše raudan metallurgijan levigandusel, tehtihe raudasižid azegid. Saiba kaugedraudad Kitaiš da tehtihe astjoid.
Tärtuz.
Koumen eran el'genduz (kiviaig, bronzaig i raudaig) oli antikaigan völ, oz., mainitase Rimalaižen imperijan Tit Lukrecii Kar-filosofan töiš.
Raudaigan tärtuz mainitase ezmäižen kerdan danijalaižen Kristian Jurgensen Tomsen-arheologan tedotöiš 19. voz'sadan keskes. Termin kävutase znamoičemha erad amuižiden valdkundoiden irdpolel tobjimalaz.
Pordod.
Kaik era oli vaiše 18. voz'sadad, edeližiš aigoišpäi erineden. Jagadas koumeks pordoks: "aigaline raudaig" (13. ...5. voz'sadad e.m.e.), "keskraudaig" (500. voz' EME — 250. voz' meiden erad), "möhäine raudaig" (250.−500. voded m.e.).
Mahtusiden šingotez.
Eziauguižešti ottihe kävutamižhe meteoritoiden raudad kul'tkaluiden täht, se oli harv. Kävutihe raudkivendod flüsaks bronzan samižes. Mahtuz leviganzi sulata raudkivendod, kovitada da lehiruida raudad, sil-žo aigal sättujad bronzan samižhe löudmižsijad tulihe lophu.
Raudasižed da terasižed azeged vähenziba lujas bronz- da kiviazegišton kävutandad, azegiden da mašinoiden toižendoid ližaduihe. Sündui äi uzid voimusid šingotamha ižandust, äikerdoičemha tön tehmižmahtust. Mahtusiden šingotez ümbriradamha raudad oli venu industrialižennoks revolücijannoks, no oliba i varvariden sodamatkad Evropadme.
Nügüd'-ki raud om kaikiš znamasižemb metall sauvondas.
Dilan Bob

Bob Dilan ['dɪlən], todesine nimi om Robert Allen Cimmerman (; sünd. 24. semendku 1941, Dulut, Minnesot, AÜV), om amerikalaine muzikankirjutai da pajatai Ukrainan i Litvanman evrejiženke augotižlibundanke, edestab gitaral, mugažo kirjutai, pirdai.
Biografii.
Robert om sündnu Dulut-lidnha. Vl 1962 Bob pästi ičeze ezmäine studine «Bob Dylan»-al'bom. Vl 2016 sai Nobelän literaturišt premijad.
Oli naižiš kaks' kerdad. Nügüd'aigan (vl 2017) om naimatoi. Hänel om kuz' last: Džess Bairon Dilan-poig (om sündnu vl 1966), Anna Lia-tütär (om sündnu vl 1967), Samuel Isaak Abram-poig (om sündnu vl 1968), Džeikob Lük-poig (om sündnu vl 1969), Marija Lounds-tütär Anuk (om sündnu vl 1961 ottud tütreks), Desiri Gabriell' Dennis-Dilan-tütär (om sündnu vl 1986).
Nügüd'aigan Bob gastroliruib rattemata koncertiženke «Never Ending Tour»-programanke.
Haulan kävui zamk

«Haulan kävui zamk» ( "Hauru-no ugoku siro", sana-sanal'ne känduz «Haulan likui zamk») om voden 2004 japonine täuz'piduzline animemul'tfil'm fentezi-žanras.
Fil'mdand.
Om sädud anglijalaižen Diana Uinn Džons-kirjutajan ühtennimižen romanan mödhe, se om pästtud ezmäižen kerdan vl 1986. Ezmäine ozutez tegihe 61. Venecijan kinofestivalil vn 2004 5. päiväl sügüz'kud, oli Japonijas sen-žo voden 20. päiväl kül'mkud.
Süžet.
Venäman sarnoiden pertiine kanakäpšuil om ottud zamkan ezikuvaks Mijadzaki-režissöran sanan mödhe.
Fil'man tegend levigandeb paralleližen mirun 19. voz'sadan Evropas, kus noiduz om kädetusi tehnologijoiden šingotesenke.
Klimatan toižetamine

Klimatan toižetamine vai nügüdläine globaline lämšund om Man pindšoidun keskmäižen lämuden ližaduz. Valdmeri akkumuliruib 90% lämšundad.
Il'man keskmäine lämuz ližadui 0,74 C° 20. voz'sadan augotišespäi, sidä kesken kaks' koumandest ližaduses tegihe jäl'ghe 1980 vot. Vodespäi 1850 kaikutte voz'kümne oli lämhemb mi edeline voz'kümne.
Vodel 2007 "Ohjastusidenkeskeine ekspertoiden grupp klimatan vajehtandas" (angl. "IPCC", alusenpandud ÜRO:l) andoi 90% naceinut vahvištuses, miše ristitun radmine kucui necidä lämšundad kazmuzhonuzgazoiden korktal koncentracijal. Klimatan modelid ozutadas lämšundad 21. voz'sadas, lämuz ližadaškandeb 1,1−2,9 C° kut minimum.
Globaližen lämšundan jäl'gused lindäs kaikil sijil, no erazvuiččenke vägenke. Valdmeren tazopind linneb korktemb, rahvahatomad mad lindäs suremb, sadegiden sijad da niiden vägi vajehtaškatas. Jäžomiden suland jätktaškandeb. Maižandusen vajag satuz vedab näl'gale da pagenikoile. Hil'muiktuzgazan lujetud pala il'mas muiktastab vet valdmeres, nece vedab erikoid kadondale. Igähižen rougun šoiduiden lämuz ližaduškandeb Pohjoižes mapoliškos, nece vedab onetomuzile sauvusiden täht Sibiriš da Arktikas.
Adams Brajan

Brajan Gai Adams (, ; sünd. 5. kül'mku 1959, Kingston, Ontario, Kanad) om kanadalaine rokpajatai, mizukankirjutai, gitarist, fotograf, hüvädtegii da aktivist. Edestab anglijan kelel.
Biografii.
Brajan om sündnu Ontario-provincijan Kingston-lidnha.
Radab pajatajan, mugažo fotografan. Pirdi äi kuvid, hänen kuvad oleliba Moskvas-ki.
Personaline elo.
Pajatai ei ole nainu. Vl 2011 Brajan kändihe tataks, Mirabella Banni-tütär om sündnu, vl 2013 — Lula Rozi Li-tütär.
Devdas

«Devdas» () om voden 2002 indine dramfil'm. Ezmäine ozutez Indijas oli vn 2002 heinkun 7. päiväl.
Fil'man muzik.
Šreja Hošalan ezmäine pajo om neciš saundtrekas.
Kosmine Jamato-sodalaiv

«Kosmine Jamato-sodalaiv» ( "Učū senkan Jamato") om japonine manga da anime-serial ozaitelemižen da tedoližen fantastikan žanras. Režissör om Leidzi Macumoto.
Kaik om 3 sezonad serialas: 1974−1975 ("I", 26 epizodad), 1978−1979 ("II", 26 epizodad), 1980−1981 ("III", 25 epizodad). Kaikutte epizod om 30 minutad hätkte. Läksi ekranoile Japonijas vozil 1974−1981 Iomiuri-telekanalal. Anglijankel'ne versii tuli ekranoile "Star blazers" («Tähthasižpindžakod»)-nimenke Pohjoižamerikas i Avstralijas vll 1979−1984.
Süžet.
Vl 2199 verazplanetalaižed lodas Maha anastamha sidä. Hö oma seižujad radiacijad vaste, i amptas radioaktivižil šlibakoil Man pindad. Ristitud sirtas manaluižhe, heile piidab lähtta planetaspäi ühtes vodes päzumha henghe. Sil-žo aigal toižen civilizacijan kosmoslaiv tirpib avarijad Marsal, i löutas kirješt, miše Iskander-planetan ohjandainaine kucub Man eläjid sirdmaha heidennoks Surhe Magellanan Pil'vhe, mugažo Kosmo-Kliner-ladim om hänel puhtastamha Man radioaktivižes redustandaspäi. Instrukcijan mödhe kosmoslaivaspäi Man eläjad kätas upnuden Jamato-linkoran kosmižeks kiruhkreiseraks, mitte oigendase Iskanderannoks Dzüzo Okita-kapitanan ohjandusen al.
Modi Narendra

Narendra Damodardas Modi (mugažo anglijan kelel; , ; sünd. 17. sügüz'ku 1950, Vadnagar, Gudžarat, Indii) om indijalaine politikanmez' da nügüdläine Indijan päministr (vs 2014 semendkun 26. päiväspäi). Vozil 2001−2014 radoi Gudžarat-štatan päministran. Om «"Bharatija džanata"»-partijan lideraks.
Biografii.
Narendra om sündnu Vadnagar-lindha. Hän openzihe Gudžaratan i Delin universitetoiš.
Sofi Marinova

Sofi Marinova (), todesine nimi om Sofija Marinova Kamenova (; sünd. 5. tal'vku 1975, Sofii, Bolgarii) om bolgarine popfolkpajatai čiganiženke augotižlibundanke. Edestab pajoid bolgarijan kelel päpaloin.
Biografii.
Sofija om sündnu Sofii-lidnha, hot' hänen kanz eli sil aigal pälidnan päivnouzmaižes Etropole-ezilidnas. Pajati da kargaizi lapsessai. Školan opendusen aigan hänen čoma vižoktavine än' oli homaitud, i Sofi päti kätas pajatajaks, tegi ezitusud sijaliženke orkestranke.
Vozil 1994−1999 Sofi oli «Super Ekspress»-gruppan solistan (). Hän augoti solišt kar'jerad vl 1998, läksi gruppaspäi vl 1999. Vl 2012 Sofi ezini Bolgarijad Evrovizii-konkursal, kus pajati «Love Unlimited»-pajon. Sai 11-nt sijad Evrovizijan pol'finalas.
Hänel om üks'jäine Lorenco-poig.
Alekseev

Alekseev, todesine nimi om Mikita Volodimirovič Alekseev (; sünd. 18. semendku 1993, Kijev, Ukrain), om ukrainalaine pajatai. Pajatab ukrainan, venän i anglijan kelil.
Biografii.
Mikita om sündnu Kijev-lidnha, openui sen 136. gimnazijas. Otnus muzikaha 10-voččes igäspäi, mugažo sportazi — ül'düi tennisha i futbolha. Om professionaližen marketologan.
Vl 2014 Mikita läbiti «Голос країни»-TV-šoud (nellänz' sezon), saihe finalan nelländeshesai. Tetabuz tuli Irina Bilik-muzikankirjutajan da pajatajan «А я пливу»-pajon edestusen jäl'ghe klipaks. Om vn 2018 Evrovizii-konkursan ühtnijan, eziti Vaugedvenämad «Forever»-pajonke, ei putund finalha.
Pajatai edesti kameo-rolin vn 2017 «Mam lumineiččen täht»-fil'mas (ukr. "Мама для Снігуроньки").
Simpson Džessika

Džessika Simpson ( — nimi sündundan jäl'ghe), nügüdläine nimi om Džessika Enn Džonson (; sünd. 10. heinku 1980, Abilin, Tehas, AÜV), — amerikalaine pajatai, aktris, biznesnaine, kostümiden dizainer.
Biografii.
Džessika om sündnu Abilin-lidnha, psihologan i kodiemägen kanzha. Pajati jumalanpertin horas laps'aigan. Norembaine Ešli Simpson-sizar om pajatai mugažo.
Aktris om lähtnu mehele kahtenden kerdan vspäi 2014, NFL:an Erik Džonson-vändai om hänen mužik. Heil om koume last: Maksvell Drü-tütär (om sündnu vl 2012), Eik Knut-poig (om sündnu vl 2013) i Bördi Mei-tütär (om sündnu vl 2019).
Daggubati Rana

Ramanaidu Daggubati, om tutab Rana Daggubati-nimenke (mugažo anglijan kelel, , ; sünd. 14. tal'vku 1984, Madras, Tamil Nadu, Indii), vai muite Rana, om indijalaine akt'or da prodüser. Edestab telugukel'žiš fil'miš tobjimalaz.
Biografii.
Rana om sündnu Čennai-lidnha, Sureš Babu Daggubati-prodüseran i hänen Lakšmi Daggubati-akan pereheze. Hänen Ventakeš-däd' om populärine akt'or, tatan Ramanaidu Daggubati-tat (Rana:n ded) radoi prodüseran. Rana openui Haidarabad-lidnan publižes školas i Čennain «Chettinad Vidyashram»-školas. Edel fil'madandoid Rana radoi vizualižiden effektoiden pirdajaks da prodüseraks. Zavodi akt'oran kar'jerad vl 2010.
Akt'or eläb kanzanke heiden pertiš Haidarabad-lidnas.
4Minute

«4Minute» ( "Pominis" «nell' minutad») oli neiččiden suvikorejine muzikgrupp, kudamb oli edestanu muzikad kei-pop- da džeipop-stiliš.
Istorii.
Gruppan aluz oli pandud vl 2009. Vn 2016 kezakul Cube Entertainment tedoti gruppan čihodamižes ühtnijoiden enambusen pučindan tagut kontraktoiden jätktusespäi.
Čopra Pariniti

Pariniti Čopra (, ; sünd. 22. reduku 1988, Ambal, Har'jan, Indii) om Bollivudan indine aktris i pajatai. Vändab hindikel'žid rolid.
Biografii.
Pariniti om sündnu Ambal-lidnha, pendžabalaižiden kanzha. Hänen tat om Pavan Čopra-biznesmen i toi Indijan armijan täht Ambalas, Rina Čopra-mam om otnus kodiižandushe. Kaks' poigad om kanzas aktrisan ližaks: Šivang i Saradž. Prijanka Čopra-, Mira Čopra- i Mannara-aktrisad oma hänen dvojurodnijad sizared.
Naine openui Iisusan i Marijan jumalankodikundas, klassine indine muzik oli disciplinaks. Sirdi Londonha seičemetoštkümnevoččen, lopi opendust "Manchester Business School"-aluzkundas. Pördui kodimale mail'man finansižen krizisan tagut vl 2009. Edel fil'madandoid Pariniti radoi menedžeraks, hänel unikuva oli kätas investicijoiden bankiraks. Zavodi aktrisan kar'jerad vl 2011. Vspäi 2014 Pariniti radoi televizijas. Vl 2017 debütirui pajatajaks.
Kim Džonhön

Kim Džonhön (; sünd. 8. sulaku 1990, Seul, Suvikorei — kol. 18. tal'vku 2017, sigä-žo), muite Džonhön paksus, oli korejalaine pajatai da radion diskžokei.
Biografii.
Kim oli sündnu Seul-lidnha. Oli «SHINee»-muzikgruppan ühtnijan vspäi 2008 pävokalistaks. Zavodi solišt kar'jerad vn 2015 vilukus.
Rikoi ičtaze Seulan fateras 27-voččen.
Čhve Minho

Čhve Minho (; sünd. 9. tal'vku 1991, Inčhon, Suvikorei), muite Minho paksus, om korejalaine pajatai da akt'or. Om «SHINee»-muzikgruppan solistan, kirjutab gruppan rep-partijoid da pajatab niid.
Kim Kibom

Kim Kibom (; sünd. 23. sügüz'ku 1991, Tegu, Suvikorei) om korejalaine pajatai, fil'miden, doramoiden i müzikloiden akt'or, TV-vedai da modan dizainer. Tutab kuti Khi-pajatai ().
Mez' om «SHINee»-muzikgruppan rep-solistan vspäi 2008, mugažo ühtneb «Toheart»-duetha vspäi 2014. Zavodi solišt kar'jerad vl 2018.
EXO

«EXO» () om tetab prihoiden suvikorejalaine muzikgrupp, kudamb edestab muzikad kei-pop-stiliš vspäi 2012.
÷ (al'bom)

«÷» (virktas ) om Ed Širan-pajatajan koumanz' studijanal'bom, se om pästtud vn 2017 3. päiväl keväz'kud.
Prabhas

Prabhas, todesine nimi om Venkata Satjanarajana Prabhas Radžu Uppalapati (, , ; sünd. 23. reduku 1979, Madras, Tamil Nadu, Indii), om indijalaine akt'or. Fil'mdase telugukel'žiš fil'miš tobjimalaz.
Biografii.
Prabhas om sündnu Madras-lidnha, Uppalapati Sur'ja Narajana Radžu-kinoprodüseran i hänen Siva Kumari-akan pereheze. Prabodh-veik i vanhemb Pragati-sizar oma akt'oral. Voziden 1970−1980 populärine Tollivudan Krišnam Radžu Uppalapati-akt'or om Prabhasan däd'.
Om Sri Čaitanjan kolledžan pästnikan (Haidarabad) tehnologijan bakalavr-arvonke. Naimatoi akt'or tähäsai.
Mel'hetartui fakt.
Prabhas om ezmäine suvižindine akt'or vahakopijanke Tüsso-madaman muzejas.
Vergilii

Vergilii, täuz' nimi Publii Vergilii Maron ( [ˈpuː.blɪ.ʊs wɛrˈɡɪ.lɪ.ʊs ˈma.roː]; sünd. 15. reduku 70 edel m.e. Andes-külähä (nüg. Virdžilio-kommun Italijan pohjoižes) läz Mantui-lidnad, Rimalaine imperii — kol. 21. sügüz'ku 19 edel m.e. Brundizijas, Rimalaine imperii), oli sur' hristanedeline rimalaine runokirjutai.
Mez' eli ühtel pordol Oktavian Avgust-imperatoranke, kožui valdkundaliženke Mecenat-šingotajanke i Goracii-runokirjutajanke.
Vergilii kirjuti poemid:
Kävutihe runokirjutajan sädusiden süžetoid keskaigaižen Evropan voimujupirdandas i operoiš.
Tegu

Tegu ( [tɛ̝.ɡu]) om Suvikorejan nellänz' surtte lidn. Se om lidn-metropolijan statusanke (vspäi 2016).
Vn 2002 Mail'man futbolčempionatan severz'-se vändoid vedihe lidnas.
Istorii.
Äiluguižed amuižed eländpunktad da kaumištod (vll 1500–3000 edel m.e.) oma löutud lidnan territorijal. Tegu šingotihe jogiden transporttesol'meks. Eländpunkt mainitase ezmäižen kerdan kuti "Delgubel" vl 261. Om nügüdläiženke nimenke vspäi 757.
Vozil 1896−2016 oli Könsan Pukto-provincijan pälidnaks, vhesai 1981 mülüi sihe.
Tegun ižandusen päsarakod oma metallurgii, mašiništonsauvomine, tekstil'tegimišt.
Geografijan andmused.
Lidn sijadase alangištos, kus Kimhogan-jogi lankteb Naktongan-jogehe. Madalad mäged ümbärtas sidä. Lähembaine järed lidn om Pusan 88 km suvipäivnouzmha orhal vai 94 km päraudtestancijoiden keskes, keskust municipalitoiden röunaspäi röunhasai om 60 km.
Klimat om subtropine mussonine. Voden keskmäine lämuz om +14,5 C°, kezakun-elokun +23,4..+26,7 C°, tal'vkun-uhokun +1,1..+3,5 C°. Ekstremumad oma −20,2 C° (viluku) i +40 C° (eloku). Kezaaigan minimum om +7,8 C° (kezaku), tal'vaigan maksimum om +24,4 C° (uhoku). Paneb sadegid 1081 mm vodes, vähemba kül'mkus-uhokus (19..30 mm kus), vihmsezon oleleb kezakus-sügüz'kus (129..245 mm kus).
Tobmuz.
Tegu jagase seičemeks ümbrikoks ( "gu / ku") da kahteks makundaks (kor. 군 "gun / kun").
Edeline lidnan pämez' om Kvon Jandžin (heinku 2014 — kezaku 2022, 권영진 / 權泳臻).
Eläjad.
Kaik 2 501 673 eläjad oli lidnas 885,62 nellikkilometrad pindal vl 2018.
Transport.
Avtobusad i metropoliten oma kundaližeks transportaks lidnas. Metro radab vspäi 1997 (kaks' jonod, 59 stancijad, 57 km raudted) da monorel's om vspäi 2015 (üks' jono, 30 stancijad, 24 km raudted). Stancii om lidnas Seul — Pusan-kiruhraudtel vspäi 2004.
Rahvahidenkeskeine soda- da civiline "Tegu"-lendimport ("TAE / RKTN", 4,6 mln passažiroid vl 2019) sijadase lidnan pohjoižpäivnouzmas. Sišpäi tehtas reisid Kitaihe da Suvikorejadme.
Veski Anne

Anne Tinisovna Veski (, ; sünd. 27. uhoku 1956, Rapl, Estinman NST, NSTÜ "Vaarmann"-kanzannimenke) om nevondkundaline da estinmalaine pajatai. Ezineb estin i venän kelil vspäi 1978. Estinman NST:n rahvahan arvostadud artist (1984).
Biografii.
Anne om sündnu Rapl-lidnha. Hän openzihe Tallidnan politehnižes universitetas. Vozil 1979−1981 Anne oli «Vitamin»-gruppan, vozil 1982−1983 — «Müsik Seif»-, «Nemo»-gruppiden solistan.
Kanz.
Oli lähtnu mehele kaks' kerdad. Nügüd'aigan (vl 2017) om mužikata. Hänel om üks' Kerli-tütär da kaks' tütrenpoigad.
Meiden Venäma

Meiden Venäma () om komedijan venäkel'ne (tobjimalaz) TV-serial, läksi ekranoile Venämas vozil 2006−2011. Sen tegii om «Comedy Club Production»-telekompanii. Kaik om 77 epizodad serialas, kaikutte om 19..22 minutad hätkte. Sketč-serial om originaline mail'mas ezmässai, tehtihe Venäman «TNT»-kanalan täht. Serialan prodüserad: Semön Slepakov i Garik Martirosän (kaik sezonad), Maksim Pežemskii (5. sezon). Om röunatust igäs (16+).
Toižed «Pen' Britanii»-projektan (BBC, 2003−2006) karččed sen-žo kompanijan TV-oigendused: «Meiden Vaugedvenäma» (, 2007), «Faina Ukrain» (, 2008−2010) i «Meiden Kazaša» (, 2008−2012).
Meiden Venäma. Ozahuden munad

«Meiden Venäma. Ozahuden munad» () om Venäman fil'm-komedii. Ezmäine ozutez Venämas tegihe vn 2010 21. päiväl vilukud.
Süžet.
Fil'm zavodi Viktor Mar'janovič Räbuškinad — Moskvan kaikiš elokahambad milliarderad.
Fil'mdand.
Fil'mdihe kinod Moskvas.
Kamedi Klab

Kamedi Klab () om Venäman populärine venäkel'ne TV-šou.
Tehtas vlpäi 2005. Lähteb ekranoile TNT-telekanalal. Vn 2021 sügüz'kule mäni 17 sezonad, tuli ekranoile 739 pästandad. Videon sädamižen sijad oma Moskv, Jurmal i Soči.
Vedai — Pavel Volä (vspäi 2015).
Big Bang (Suvikorejan muzikgrupp)

«Big Bang» ( "Pikpen" — "Sur' poukahtuz" anglijan kelespäi, kirjutadas paksus «BIGBANG») om tetab prihoiden suvikorejine muzikgrupp, kudamb edestab muzikad kei-pop-stiliš vspäi 2006.
Möi enamba 150 mln kopijoid mail'madme. Grupp om tetab modaižen kulundan kodviden tagut i suriden lavastusiden taguiči. Sädab ičeze pajoid iče.
Sofokl

Sofokl ( "Sophoklēs" [so.pʰo.klɛ̂ːs]; sünd. 497/496 edel m.e., Afinad, Amuine Grekanma — kol. 406/405 e.m.e. tal'vel, sigä-žo) oli Amuižen Grekanman tragedijoiden koumes kirjutajišpäi, kenen sädused oma eläbad meiden päivil-ki. Kirjuti amuižgrekan kelel.
Biografii.
Sofokl oli sündnu Sofillan elokahaze kanzha, Afiniden Kolon-ezilidnha (nüg. mülüb lidnha). Prihastuses sai hüväd opendust. Vspäi 480 EME ühtni lidnan praznikoihe horan ohjandajaks. Tunzi Gerodot-istorikad.
Vl 440 EME lidnalaižed valitihe Sofoklad strategaks realistižen Antigona-tragedijan lavastusen jäl'ghe. Hänen Iofon-poig kändihe tragedijoiden kirjutajan mugažo.
Sädamine.
Vodespäi 469 e.m.e. Sofokl kirjuti da lavasti 123 tragedijad Afiniden teatran täht, vaiše kahesa p'jesad jäihe meile täuzin: seičeme tragedijad da üks' satirine dram. Nimetomad biografijad kändihe sädusiden alusikš, biografijad oma kirjutadud edel tragedijan südäint tobman palan.
Kaikiš znamasižemb sädusiden nimikirjutez kaičese Florencijan kirjištos (С. Laurentianus, XXXII, 9).
Jonuz Pusanhasai

«Jonuz Pusanhasai» ( "Pusanhen") om suvikorejine triller zombi-apokalipsisas. Ezmäine ozutez oli Kannan kinofestivalil vn 2016 13. päiväl semendkud, ozutihe Suvikorejas sen-žo voden 20. päiväl heinkud, Venämas — nelläs kus sen jäl'ghe (24. kül'mku 2016).
Änik i kivi

«Änik i kivi» ( "Phool Aur Patthar") om voden 1966 Bollivudan indine torafil'm da dramfil'm. Ezmäine ozutez Indijas oli vn 1966, NSTÜ:s — vodel 1970.
Amar, Akbar, Antoni

«Amar, Akbar, Antoni» (, ) om voden 1977 Bollivudan indine komedijan fil'm. Ezmäine ozutez Indijas oli vn 1977.
Fil'man süžet starinoičeb koumes velles, erigoittihe heid laps'aigas i kazvatadihe koumen erazvuiččen religijan veroiš. Fil'm kändihe voden kaikiš surembaks blokbasteraks i oli pandud valdkundan jogavoččen Filmfare Awards-premijan severzihe-se nominacijoihe, sai premijoid koumes niišpäi: mehen parahim rol', parahim muzik i parahim montaž.
Möhemba sen remeikad oma fil'mdud Indijan toižil kelil: telugu — "Ram Robert Rahim" (1980), malajalam — "John Jaffer Janardhanan" (1982).
Mazinger Z

Mazinger Z ( "Madzinga: dzetto") om japonine manga da anime-serial ozaitelemižen da tedoližen fantastikan žanras. Režissör om Tomoharu Kacumata.
Serialas om 92 epizodad. Om tehtud japonižen «Fuji TV»-kanalan täht japonan kelel, läksi ekranoile vozil 1972−1974.
Šetti Anuška

Anuška Šetti (, , , , ; sünd. 7. kül'mku 1981, Bangalor, Karnatak, Indii) om indijalaine aktris.
Biografii.
Anuška om sündnu Bangalor-lidnha.
Fines da Ferb

«Fines da Ferb» () om amerikaine mul'tiplikacine muzikserial komedijan žanras. Serialas om 4 sezonad, kaik om 222 epizodad vai 135 serijad. Om tehtud amerikaižen «Disney Channel»-kanalan täht anglijan kelel, läksi ekranoile vozil 2007−2015. Om ozutadud Venämas vozil 2010−2015 (STS- da Disnei-telekanalad).
Tabu (aktris)

Tabu (mugažo anglijan kelel, , ), todesine nimi om Tabassum Fatima Hašmi (, , ; sünd. 4. kül'mku 1971, Haidarabad, Telangan (ende Andhra Pradeš), Indii), om indijalaine aktris fil'miš Indijan erazvuiččil kelil.
Biografii.
Ühtni massižes scenas vn 1982 «Ozan ecmäs»-fil'mas. Edesti ezmäižen penen rolin kinos vl 1985. Fil'mdase kaikenaigašti vspäi 1994, sen «Ruk Ruk Ruk»-pajon muzikaline edestuz kändi aktrisad tetabaks. Vn 1996 ühtnend «Sütutajad»-fil'mas toi Tabule Indijan Nacionališt kinoarvlahjad parahimas naižroliš.
Fil'mografii.
Sidä kesken:
Kaks' tähtast

«Kaks' tähtast» () oli Venäman Ezmäižen kanalan populärine vokaline TV-šou vozil 2006-2013. Tegihe 5 sezonad. Se om britanižen «Celebrity Duets»-muzikkonkursan adaptacii Venäman täht.
Gagarina Polina

Polina Sergejevna Gagarina (; sünd. 27. keväzku 1987, Moskv, Venäman NFST, NSTÜ) om venämalaine pajatai, aktris da model'.
Biografii.
Polina om sündnu Moskv-lidnha. Hän kazvatajidenke sirdi Afinihe nell'voččes igäs. Pördi Venämaha vl 1994 babannoks, zavodi eläda da openuda Saratovas.
Vl 2003 Polina ühtni "«Фабрика звёзд-2»"-TV-šouhu («Tähthiden fabrik-2»), sigä hän sai ezmäšt sijad.
Vl 2005 Polina ühtni Jurmalan rahvahidenkeskeižhe «Новая волна»-konkursha («Uz' ald»), sigä hän sai koumant sijad. Vodes päliči Polina pästi ičeze ezmäižen «Колыбельная»-pajon («Kättepajo»). Vl 2015 hän ezini «Evrovizii»-konkursal, kus pajati «A Million Voices»-pajon. Polina oti kahtenden sijan finalas (303 čokkoint).
Vozil 2015, 2016 i 2019−2020 pajatai oli Golos-TV-šoun näradoičijan (4., 5., 8. i 9. sezonad), vll 2020 i 2022 — Golos. Deti-TV-šoun näradoičijan (sezonad 7 i 9).
Kanz.
Polina om lähtnu mehele kaks' kerdad. Hänel om üks' poig da üks' tütär: Andrei-poig (ühtendes naindaspäi, sünd. 2007) da Mija-tütär (kahtendes naindaspäi, sünd. 2017).
Fil'mografii.
Vspäi 2007 ezineb pajoid da ezipajoid fil'miš, änetoitab mul'tfil'mid.
Gluško Sergei

Tarzan (), todesine nimi om Sergei Vital'jevič Gluško (; sünd. 8. keväz'ku 1970, Mirnii, Arhangel'skan agj, Venäman NFST, NSTÜ) om venämalaine akt'or, striptizankargaidai, pajatai da bodibilder.
Biografii.
Sergei om sündnu Mirnii-lidnha (Arhangel'skan agj).
Om nainu kaks' kerdad. Nataša Korolöva om hänen ak, pajatai. Heil om üks' poig: Arhin-poig (sünd. 2002).
Tarzan (znamoičendad)

Tarzan voib znamoita:
Väriden zirkloiden kunigahuz (fil'm, 2007)

Väriden zirkloiden kunigahuz () om vn 2007 Venäman ekraniziruidud sarn-telefil'm.
GOT7

«GOT7» ( "Gassebeun") om tetab prihoiden suvikorejine muzikgrupp, kudamb om edestanu muzikad keipop- da hiphop-stiliš.
Maidanov Denis

Denis Vasil'jevič Maidanov (; sünd. 17. uhoku 1976, Balakovo, Saratovan agj, Venäman NFST, NSTÜ) om venämalaine pajatai da muzikankirjutai.
Biografii.
Denis om sündnu Balakovo-lidnha. Kirjuti ezmäižen pajon školas opeten. 
Vl 2009 sai «Золотой граммофон»-premijad («Kuldaine grammofon») «Вечная любовь»-pajos (kändase kuti «Igähine armastuz»).
Vspäi 2005 om nainu, Natal'ja om hänen ak. Vl 2008 Nikolai tegihe tataks, Vlada-tütär om sündnu. Borislav-poig om sündnu vl 2013.
.ba

.ba om Bosnijan da Gercegovinan Internet-domen. Se om avaitud 1996-nden voden 14. päiväl elokud. Läz 15 tuhad domennimid oli registriruidud .ba-zonas vl 2015.
Registracii om lasktud kahtendel tazopindal oikti i koumandel tazopindal kahtenden tazopindan domenoiden rives. Olend vai ezitai valdkundas om tarbhaine domennimen registracijan täht.
Kahtenden tazopindan reglamentiruidud domenad:
Pain Kris

Kristofer Uaitlou «Kris» Pain (; sünd. 26. eloku 1980, Los Andželes, Kalifornii, AÜV) om amerikaine fil'miden, TV-serialoiden i änetoitandan akt'or. Zavodi kar'jerad vl 2003.
Pirs Gai

Gai Edvard Pirs (; sünd. 5. reduku 1967, Ili, Anglii, Sur' Britanii) om avstralijalaine akt'or da muzikant.
Biografii.
Gai om sündnu Ili-lidnha Anglijas. Sirdi kanzanke Avstralijha koumevoččes igäs. Eläb da radab Mel'burnas.
Kanz.
Artist oli naižiš üks'jäižen kerdan vozil 1997−2015. Vl 2016 om Gai kändihe tataks, Monte-poig om sündnu.
Pavliašvili Soso

Iosif (Soso) Raminovič Pavliašvili (, ; sünd. 29. kezaku 1964, Tbilis, Gruzijan NST, NSTÜ) om venämalaine i gruzijalaine pajatai, muzikankirjutai da akt'or gruziženke augotižlibundanke. Pajatab venän kelel tobjimalaz.
Biografii.
Iosif om sündnu Tbilis-lidnha. Zavodi kar'jerad Nevondkundaližen Ühtištusen olendan aigan, edesti «Suliko»-pajon vn 1988 Olimpižil vändoil Kalgariš kuti «Iverii»-muzikansamblin ühtnii. Eläb Tbilisas da Moskvas.
Kanz.
Oli naižiš üks'jäižen kerdan vozil 1985−2003. Soso eläb Irina Patlah-pajatajanke vspäi 1997 (naindata). Heil om üks' poig da kaks' tütärt: Levan-poig (om sündnu vl 1987 Soson naimiželospäi), Liza-tütär (om sündnu vl 2004) da Sandra-tütär (om sündnu vl 2008).
Buffon Džanluidži

Džanluidži Buffon Mazokko (; sünd. 28. viluku 1978, Karrar, Italii) om italijalaine futbolist, verainik. Kändihe mail'man čempionaks vl 2006 Italijan futbolan ühthižjoukun mülükundas. Enzne Juventus-futbolkluban vändai, lopi kar'jerad vl 2018.
Biografii.
Džanluidži om sündnu Karrar-lidnha Toskan-agjas, sportnikoiden kanzha. Hän zavodi kar'jerad «Kanaletto Sepor»-klubas. Pidab likumatomuden objektoid da severz'-se laukoid.
Oli naižiš üks'jäižen kerdan čehalaiženke Alena Šeredova-modelinke, besedoiči toiženke kahtenke naiženke. Hänel om koume poigad: Luis Tomas (om sündnu vl 2007), Devid Li (om sündnu vl 2009) da Leopol'd Mattija-poig (om sündnu vl 2016 naindata)..
Robot (fil'm)

«Robot» ( "Enthiran", "Robot") om vn 2010 indine fil'm tedoližen fantastikan žanras. Originaline versii om fil'mdud tamilan kelel.
L’Arc-en-Ciel

«L’Arc-en-Ciel» (, virktas "Raruku an Sieru", «Bembel' da pera» francijan kelespäi) om tutab mail'mas Japonijan muzikgrupp. Edestab muzikad al'ternativanrok- da hardrok-stiliš, pajatab japonan i anglijan kelil (paksus ühtes pajos).
Gruppan aluz om pandud Osak-lidnha vl 1991.
Rekha

Rekha (mugažo anglijan kelel, , , ), todesine nimi om Bhanurekha Ganesan (mugažo anglijan kelel, , , ; sünd. 10. reduku 1954, Madras, Britanine Indii) om indijalaine Bollivudan aktris. Edestab rolid hindikel'žiš fil'miš tobjimalaz.
Biografii.
Rekha om sündnu Madras-lidnha, tamilankel'žen Gemini Ganesan-ak'toran da telugukel'židen fil'miden Pušpavalli-aktrisan sämižkanzha. 13-voččen okaizi školad i zavodi aktrisan kar'jerad varatoitamha kanzad, hot' tahtoi kätas stüardessaks.
Vspäi 1966 aktris ühtni enamba mi 180 fil'miš. Rekha sai vn 1982 Indijan rahvahališt kinopremijad parahimas naižroliš «"Kalliž Umrao"»-fil'mas.
Kanz.
Oli lähtnu mehele üks'jäižen kerdan vodel 1990, mužik rikoi ičtaze AÜV:oiš vl 1991. Rekha eläb ičeze kodiš Mumbai-lidnas.
Van Džekson

Džekson Van (, ; sünd 28. keväzku 1994, Britanine Honkong) om kitajalaine pajatai, kargaidai da TV-vedai, enzne sportnik-mekatai.
Biografii.
Džekson om sündnu Honkong-lidnha (nüg. Kitain pala), sportnikoiden kanzha. Edel pajatandoid Džekson oli Honkongan ühthižjoukus, oli otnu vägestusid. Sirdi Seulha vl 2011. Vspäi 2014 om GOT7-muzikgruppan ühtnijan.
Lordi (grupp)

«Lordi» om tutab mail'mas suomalaine muzikgrupp Laplandijaspäi. Ezineb pandud monstriden da heitačuiden maskoid päl i kostümid päle. Edestab muzikad hardrok- da hevimetal-stiliš, pajatab anglijan kelel.
Istorii.
Vl 2006 ezini Evrovizii-konkursal, kus pajati «Hard Rock Hallelujah»-pajon. Sil konkursal grupp sai 292 čokkoint da oti vägestust.
.eu

.eu om Evropan Ühtištusen Internet-domen. Se om avaitud 2005-nden voden 28. päiväl sulakud.
Domen om olmas vaiše Evropan Ühtištusen organizacijoiden täht (kahtenden tazopindan .europa.eu-domen) da EÜ:n valdkundoiden-ühtnijoiden täht, mugažo Evropižen ekonomižen zonan toižiden ühtnijoiden täht (Islandii, Lihtenštein, Norvegii). Nene subjektad voidas sada domennimed: kommertižetomad organizacijad, Evropan järedad korporacijad, EÜ:n rezidentad, personad i administrativižed aluzkundad.
Vn 2016 kezakuspäi kirilline .ею-domen radaškanzi Bolgarijan rezidentoiden täht, .ευ-domen om grekan kirjamištol Grekanman täht.
Despacito

Despacito (ispanine virkand AÜV:oiš: [despa'sito], kändase "«Hilläšti»" vai "«Vitkos»") om Luis Fonsi-muzikantan Puerto Rikospäi da Deddi Janki-pajatajan pajo latinpop-žanras. Originaline pajo om pästtud vn 2017 13. päiväl vilukud, änetadihe Florid-štatas vl 2016. Pajon tekst om ispanijan kelel.
Ühtennimine singl om pästtud sen-žo voden sulakus, se kändihe lujas populärižeks YouTube-internetsaital, otli ühtent sijad AÜV:oiden hitparadoiš 16 nedalid.
Necen pajon muzikankirjutajad oma Luis Rodrigez, Erika Ender da Ramon Ajala.
Rževskii Napoleonad vaste

«Rževskii Napoleonad vaste» () om fil'mdud vl 2010 venämalaine komedii da istorine fil'm. Ezmäine ozutez Venämas oli vn 2012 vilukun 25. päiväl. Režissör — Marüs Vaisberg.
Ühtennimine ristit

«Ühtennimine ristit» (, "Da nemasek") om vn 2006 indine i amerikaine dramfil'm.
Süžet.
Ašok i Ašima vätas sajad Päivaskmaižes Bengalijas (Kolkat) i sirtas AÜV:oiden Nju Jorkha. Sündutihe kaks' last, Gogol' (Nikolai Gogol'-kirjutajan oiktastuseks) i Sonija. Gogol'-poig mujab ičtaze amerikalaižeks täuzin, vajehtab nimid Nikhilikš i besedoičeb Maksin-neiččenke, no bengalan kul'tur vedab prihad tatan surman jäl'ghe, i heiden vasttused tuliba lophu. Naind Mušuminke oli hudr, i Nik pätab matkata mail'madme. Ašima-mam pördub Kolkatha mužikan surmaspäi.